بغيابك حبيبي اشلون اصبر الروح
يا حال اليظل على حالي من اتروح
جرحك بالكلب داويته بس ماطاب
وبطاري السفر زيدت قلبي اجروح
ماانساك لو سافرت عشر اسنين
وشوكت ماترد باب القلب مفتوح
يمي انته واحس بيك ابعيد
وابد مافكرت يجي يوم مني اتروح
صحيح اني كتلك سوي كلشي اتريد
بس عالبعد كتلك هذا مامسموح
النفس انته الأشمه ولو تروح اشلون
شلون اتريد اعيش اني ابلياك
واني اشتالك من انته موجود
من تبعد اظل للصبح ماانام
واذا ما اتصدك نجوم السما شهود
اموت اني بغيابك لمن اتروح
لن حبك ابكلبي ماله حدود
يوم التسافر احجز لشخصين
لأن ميه بالميه اوياك قلبي ايروح
وشما تبتعد خليه دوم اوياك
احس مايظل ابروحي بس مذبوح
شيبقالي بحياتي وانته ماموجود
بس هم واذيه والم وجروح
رسمك كمت اشوفه من اغمض العيون
ولو يعمن عيوني ما اضنه يروح
ما رايد احضنك لو صار الوداع
لأن من اهدك تطلع الروح